el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el en el en el el en el en el el en el en el el en el en el el el el el el el el el el el el el el en en el el en el en el el el en el el
Το NFL έχει να χαρακτηριστεί πολύ καιρό “βαρετό”. Ο θρίαμβος των νυν πρωταθλητών Broncos, ήταν ένας θρίαμβος μίας επιβλητικής άμυνας, εναντίον μίας επιβλητικής μέχρι το Super Bowl επίθεσης. Εκεί που όμως απέτυχαν οι περσινοί Panthers, ελπίζουν ότι θα πετύχουν οι τέσσερις φετινές διεκδικήτριες.
Ποιες είναι αυτές; Είναι οι Falcons, οι Patriots, οι Packers και οι Steelers. Το 2016 κύλησε κάπως έτσι:
Ρεκόρ: 14-2, 1ο seed στην AFC.
Pro Bowlers: Tom Brady (QB), Dont’a Hightower (LB), Devin McCourty (S), Matthew Slater (Sp. Teams)
Σημεία Καμπής: Η επιστροφή του Brady την 5η αγωνιστική μετά την τιμωρία του για το Deflategate. Το trade του Jamie Collins στους Browns, το οποίο φόβισε τους αμυντικούς της ομάδας. Η εντός έδρας ήττα-αφύπνιση της άμυνας από τους Seahawks. Ο τραυματισμός του Rob Gronkowski που τον άφησε εκτός γηπέδων για φέτος. Η νίκη-εκδίκηση στην έδρα των Broncos, η οποία άφησε ουσιαστικά εκτός διεκδίκησης τους πρωταθλητές. Η νίκη στο Miami, μία έδρα στην οποία είχαν χάσει πέρσι το πλεονέκτημα έδρας, επίσης την τελευταία αγωνιστική.
Μομέντουμ: Μετά την ήττα από τους Seahawks, οι Patriots έχουν παραμείνει αήττητοι. Νίκησαν τα υπόλοιπα παιχνίδια τους χωρίς να έχουν εντυπωσιάσει, αλλά και χωρίς να έχουν κινδυνέψει. Το θετικό σημείο της σεζόν είναι η εικόνα της άμυνας της ομάδας, η οποία μετά τις αρχικές κακές εμφανίσεις κατάφερε να “στρώσει” και να τερματίσει στην πρώτη θέση του NFL με το μικρότερο παθητικό πόντων.
Ρεκόρ: 11-5, 3o seed στην AFC
Pro Bowlers: LeVeon Bell (RB), Antonio Brown (WR), Ben Roethlisberger (QB), Maurkice Pouncey (C), David DeCastro (G).
Σημεία Καμπής: Το σερί των 4 ηττών από την 6η μέχρι τη 10η αγωνιστική. Η απουσία του Ben Roethlisberger στο ντέρμπι με τους Patriots εντός έδρας. Η ανατροπή με τους Bengals την 15η και η νίκη κόντρα στους Ravens την 16η αγωνιστική, οι οποίες εξασφάλισαν την division. η επιστροφή του Bud Dupree, μετά τη 12η αγωνιστική.
Μομέντουμ: Οι Steelers έκλεισαν τη σεζόν με σερί 7 νικών και μετρούν ήδη δύο νίκες στα playoffs. Ο LeVeon Bell είναι μία ομάδα μόνος του στην επίθεση. Αν κάποιος αθροίσει τις rushing και receiving γιάρδες του, τότε πρέπει να φτάσει στο παιχνίδι κόντρα στους Bills την 7η αγωνιστική για να πέσει κάτω από τις 100. Μόνο οι rushing γιάρδες του είναι πάνω από 100 από την 8η αγωνιστική και μετά (εξαίρεση στο Cincinatti που είχε.. 93). Στα Playoffs οι Steelers είχαν εύκολο έργο τη wild card week απέναντι στους Dolphins, οι οποίοι έπαιζαν χωρίς τον QB Ryan Tannehill, αλλά κόντρα στους Chiefs χρειάστηκαν μία οριακή νίκη χωρίς να σκοράρουν TDs για να προκριθούν.
Ρεκόρ: 10-6, 4ο seed στην NFC
Pro Bowlers: Aaron Rodgers (QB), TJ Lang (G), Ha-Ha Clinton Dix (S)
Σημεία Καμπής: Ο τραυματισμός του RB Eddy Lacy την 6η αγωνιστική κόντρα στο Dallas. Ακολούθησε μία νίκη κόντρα στους αδύναμους Bears και στη συνέχεια ένα σερί 4 ηττών. Η νίκη κόντρα στη Philadelphia, η οποία έσπασε το αρνητικό σερί και ξεκίνησε το θετικό. Η άνετη νίκη κόντρα στους Seahawks. Η εκτός έδρας νίκη κόντρα στους Lions, με την οποία κατέκτησαν την NFC North και το 4ο seed. Ακολούθησαν οι εντός έδρας νίκη με τους Giants και η οριακή άλωση της έδρας του Dallas.
Μομέντουμ: Μετά την ήττα από την Washington και την άθλια εικόνα κυρίως της άμυνας, οι Packers παίζουν ολοένα και καλύτερο football στην επίθεση. Η αγωνιστική άνοδος της επίθεσης στην αρχή έφερνε οριακές νίκες, αλλά στη συνέχεια παρέσυρε και την άμυνα σε καλές εμφανίσεις. Οι νίκες κόντρα σε Vikings και Lions ήρθαν σχετικά εύκολα την 16η και τη 17η αγωνιστική αντίστοιχα. Παρά το κακό ξεκίνημα εύκολα ήρθε και η νίκη τη wild card week κόντρα στους Giants. Αντίθετα οι Packers έκαναν καλό ξεκίνημα στο Dallas μία εβδομάδα αργότερα, αλλά χρειάστηκαν και τα τελευταία δευτερόλεπτα για να σκοράρουν το νικητήριο FG.
Ρεκόρ: 11-5, 2ο seed στην NFC
Pro Bowlers: Matt Ryan (QB), Julio Jones (WR), Vick Beasley (OLB), Devonta Freeman (RB), Matt Bryant (K), Alex Mack (C).
Σημεία Καμπής: Η ήττα από τους Buccaneers την πρώτη αγωνιστική, τους προσγείωσε νωρίς και τους αφαίρεσε τον τίτλο του φαβορί. Το σκούπισμα των υπολοίπων παιχνιδιών στην divison τους έχρισε άξιους πρωταθλητές της NFC South. H νίκη στην έδρα των πρωταθλητών Broncos ήταν εκείνη που απέδειξε στους ίδιους τους παίκτες ότι μπορούν να φτάσουν μακριά φέτος. Ο τραυματισμός του Desmont Trufant την 12η εβδομάδα στέρησε από τον Dan Quinn, τον καλύτερο του CB. Επίπονες οριακές ήττες ήρθαν εναντίον των Seahawks έδρας και των Chiefs εντός έδρας, αλλά η πιο επίπονη ήταν απέναντι στους Eagles. Η ήττα στη Philadelphia είδε το βαρύ πυροβολικό της ομάδας, την επίθεση να σιωπά.
Μομέντουμ: Μετά την ήττα σοκ από το Kansas City, οι Falcons έτρεξαν ένα σερί 4-0 για να κλείσουν τη σεζόν ως πρωταθλητές της NFC South. Η εβδομάδα που είχαν bye δεν τους επηρέασε, μιας και κατάφεραν να νικήσουν την πρώην ομάδα του προπονητή τους, τους Seahawks με το επιβλητικό 36-20.
Αμφότερες είναι μοιράζονται κάποια ενδιαφέροντα κοινά χαρακτηριστικά στις επιθέσεις τους:
Πρόκειται για τέσσερις ομάδες, οι οποίες διαθέτουν τους 4 από τους 6 QBs που επιλέχθηκαν φέτος στο Pro Bowl. Οι Tom Brady (NE) και Ben Roethlisberger (PIT) ήταν μαζί με τον Derek Carr (ΟΑΚ), οι 3 εκπρόσωποι της AFC. Στην NFC μαζί με τους Matt Ryan (ATL) και Aaron Rodgers (GB) επιλέχθηκε και ο Dak Prescott (DAL).
Οι Falcons, οι Patriots, οι Steelers και οι Packers ήταν η 2η, 4η, 7η και 8η επίθεση σε γιάρδες και η 1η, 3η, 10η και 4η επίθεση σε πόντους αντίστοιχα στη regular season.
Οι επιθετικές γραμμές των τριών ομάδων εκτός των Falcons, έχουν κάνει πολύ καλές εμφανίσεις φέτος και εμφανίζονται βελτιωμένες σε σχέση με πέρσι.
Καμία ομάδα δεν έχει βασιστεί στα special teams για να σκοράρει. Αμφότερες οι τέσσερις ομάδες έχουν ο TDs από επιστροφές kick ή punts.
Αυτό ισχύει φυσικά αν κάποιος υπολογίζει τους Kickers ως μέρος της επίθεσης και όχι των Special teams. Οι Kickers των Packers και Steelers (Crossby και Boswell) ήταν οι ήρωες των ομάδων τους στην προηγούμενη φάση των Playoffs, ενώ οι Gotskowski των Patriots και Bryant των Falcons είναι δύο από τους καλύτερους στο NFL τα τελευταία χρόνια.
Όσων αφορά τη συγκομιδή τους σε αμυντικά TDs, οι Falcons είχαν 2, οι Steelers και οι Packers από 1 και οι Patriots κανένα. Όχι και τόσο σημαντική συνεισφορά στο σκοράρισμα δηλαδή.
Την ώρα που οι ομάδες της AFC εμφανίζονται πιο ισορροπημένες και είχαν μέτριες και καλές επιδόσεις στην άμυνα, οι ομάδες της NFC υπήρξαν δύο από τις χειρότερες στατιστικά άμυνες στο πρωτάθλημα.
Οι Patriots τερμάτισαν στην 1η θέση του NFL με το μικρότερο παθητικό σε πόντους (8οι σε γιάρδες), ενώ οι Steelers τερμάτισαν 10οι στην ίδια κατηγορία (12οι σε γιάρδες).
Αντίθετα η 21η θέση των Packers σε πόντους και η 27η των Falcons δεν μπορεί να θεωρηθεί επιτυχία, παρά το ελαφρυντικό ότι είχαν να αντιμετωπίσουν καλύτερες επιθέσεις στο πρόγραμμα τους.
Αυτό που κράτησε και τις τέσσερις ομάδες ψηλά ήταν η δυνατότητα των αμυντικών τους μονάδων να προκαλούν turnovers. Παρά το γεγονός ότι δεν ανήκαν στις κορυφαίες άμυνες (εξαίρεση οι Patriots), τερμάτισαν όλες με θετική διαφορά σε turnovers:
Είναι λοιπόν φανερό ότι η ομάδα που θα κατακτήσει το NFL, θα το έχει επιτύχει βασιζόμενη στην επίθεση της και όχι τόσο στην άμυνα. Τα σκορ που αναμένονται απόψε είναι υψηλά, ενώ οποιαδήποτε άμυνα εμφανιστεί σε καλή μέρα, θα προσθέσει ένα μεγάλο ποσοστό στις πιθανότητες πρόκρισης. Αυτοί είναι λοιπόν οι σημερινοί μονομάχοι. Ας νικήσει η καλύτερη ομάδα ή η καλύτερη επίθεση.
Previous Post Οι συντάκτες του NFLgreece παίρνουν θέση για τους τελικούς
Next Post Oι Falcons και οι Patriots στον δρόμο για το Houston.
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.